২. উনবিংশ শতাব্দী বা বিংশ শতাব্দীর গোড়ার দিকে ইউরোপে একটা প্রথা ছিল। বিয়ের আগে যুবক-যুবতীরা বাইরে ‘ডেট’ করতে যেত। সঙ্গে পাহারাদার হিসেবে থাকতেন একজন আত্মীয় বা পারিবারিক বন্ধু। আসলে তিনি খেয়াল রাখতেন, যেন ছেলেমেয়েরা নিজেদের ‘স্পর্শ’ করতে না পারে। এর পর সেই আলাপের রেশ ধরে যদি পরস্পরকে পছন্দ হয়ে যেত তাদের, তাহলে ছেলেটি মেয়েটির বাবার কাছে যেত বিয়ের প্রস্তাব নিয়ে। এর পর বিয়ের রাতে তাদের হাতেখড়ি হত শরীরী খেলায়। কিন্তু এখন আর দিন তেমন নেই। আজকাল অনেক মেয়েই চায়, সম্পর্কের শুরুতেই শরীরী অভিজ্ঞতা পেতে। ডিভোর্সের হার দিনে দিনে বাড়ছে। তাই এখনকার মেয়েরা অনেক বেশি সচেতন, তার সঙ্গীর ব্যাপারে। পছন্দের পুরুষটির সঙ্গে বিয়ে পর্যন্ত যাওয়া যাবে, নাকি কেবল বয়ফ্রেন্ড হিসেবেই ঠিক আছে, সেটাও ভাবতে হয়। আর সেই ভাবনায় জড়িয়ে থাকে পুরুষ সঙ্গীর যৌন পারঙ্গমতার ব্যাপারটিও। আসলে বিয়ের আগে যৌনতার বিষয়টি আজকাল আর কোনও ট্যাবু নয়, এমনকী মেয়েদের ক্ষেত্রেও। একাধিক পুরুষ সঙ্গীর সঙ্গে সম্পর্ক রেখে যোগ্য পুরুষটিকে বেছে নেওয়াটা তাদের কাছে খুব স্বাভাবিক একটা ব্যাপার।